100 કરોડની ક્લબમાં સામેલ ‘જુડવા 2' કરવાના કારણ વિશે તાપસીએ કહ્યું હતું કે, ‘હું જાણતી હતી કે, ‘જુડવા 2'માં પરફોર્મ કરવા મારા માટે ખાસ કોઈ સ્કોપ નથી. આમ છતાં મેં ‘જુડવા 2' એટલા માટે સાઇન કરી હતી કે, મારે એક એવી કોમર્શિયલ ફિલ્મનો ભાગ બનવું હતું કે જે સો કરોડની ક્લબમાં સામેલ થઈ શકે. ‘પિન્ક', ‘બેબી' અને ‘નામ શબાના' જેવી ફિલ્મ્સમાં મારાં પરફોર્મન્સીસની પ્રશંસા થઈ હતી, પરંતુ વધારેમાં વધારે ઓડિયન્સ સુધી પહોંચવા માટે મેં ‘જુડવા 2'માં કામ કર્યું હતું. જો હવે મને ‘સૂરમા' જેવી કોઈ ફિલ્મ અને બીજી ‘જુડવા 2' જેવી કોમર્શિયલ ફિલ્મ મળી જાય તો મને એવી ફિલ્મ્સમાં કામ કરવું ગમશે.